Amanyɔfoɔ nnyɛ anyame
…na y’asom wɔn
Wɔn yɛ asomfo a kokrommoti ayiyi wɔn sɛ wɔn nsom ɔman no
…wo ne me kokromoti
Enti ɛnnane akoa mfa asrɛ mpia wɔn ahommasoɔ
…ɛmma ɛnnane ɛbɔbrantan
…ensi w’atennie kwan
II
Amanyɔfoɔ nnyɛ adefo kronkron
Ɛkwanyie
Nsubɔ
Nkanea ntwatomu
Asukuu sie
Nnyarewa nsosɔano
…ne nea ɛkekaho nyinaa
Yɛ wo ne me nkakrawa a wɔn asam firi yɛn mfifire mu
Wɔn bɔ bosia a, ɛyɛ yɛn ka
Enti mfa osebɔ nkantan ɔdɔ brakyiɛ
Nnwene sɛ ɔmanyɔnni de ne sika na ɛyɛ koro yie
Sɛ mpo ɔde ne sika yɛ a
Ɔdane ne ho anomaa kokonekone
Fa akwan bebree so nya hyɛ mu
III
Amanyɔfoɔ bebree noaa nni akoma pa
Sɛ wɔn bɛsra wo wɔ ayaresabea a
…wɔn de aman aniwa de kyerɛ de gye ewiase ayɛyie
Sɛ wɔn bɔ wo nsawa a wɔn ma ɔman anowa keka de gye nnaase
Sɛ wɔn boa wo w’ahohiahiamu a
…wɔn de kyekyere amanfoɔ akoma ma wɔn to aba ma wɔn
Wɔn te sɛ awɔ a wɔn hyehyɛ ahabanbunu ase
…enti yɛ amanyɔfoɔ ho ahwɛyie
E.
Amanyɔfoɔ mfa sukuutoɔ mpia wo mmofra nkɔ wɔn anim
Ɔman biara wɔ ɛtoɔ a ɛhwɛ saa afa no
Wɔn deda ano hwɛ so ma yɛn kwa
Enti ɔnkɔ wo mmoa
…sɛ wo ba kɔ sukuu kwa a
Ɔnnyɛɛ wo papa
…sɛ wɔn de ɔman sika epiapia annimdefoa a
Enti ɛnnane wɔn Yesu
…nko ntɔkwa wɔ wɔn din mu
Ɛmma wo nua nnane w’atanfo
Na eyi mo nyinaa na ama ebinom Abonsam ntaban
…ama wɔn de kɛtɛasehyɛ ne prɔyɛ akataban yɛn so
Aka ɔman yi kankɔ ahyɛ
…ɛrɛbɔ ɔman yi defeee
Amoafowaa Sefa Cecilia © June 2021
AMANBƆFOƆ
Amanyɔfoɔ nnyɛ anyame
twi_Latn twi_Latn twi_Latn ewe_Latn twi_Latn twi_Latn twi_Latn fin_Latn twi_Latn kam_Latn twi_Latn lug_Latn deu_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn fin_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn smo_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn sot_Latn twi_Latn twi_Latn